S-3201/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 28. júní 2022, á hendur B-kk-þgf M-kk-þgf I-kk-þgf, kt. [...], [...], „fyrir eftirtalin brot:

1. Þjófnað með því að hafa, sunnudaginn 30. maí 2021, í félagi við þekktan aðila, farið inn um starfsmannasvæði verslunar B að [...]í Reykjavík og stolið þaðan 66° norður úlpu, kveikjuláslyklum af bifreið og sólgleraugum af gerðinni Gucci, allt að óþekktu verðmæti.

Telst brot þetta varða við 1. mgr. 244. gr. almennra hegningarlaga nr. 19/1940.

2. Þjófnað og nytjastuld með því að hafa, laugardaginn 19. júní 2021, í félagi við þekktan aðila, farið inn í herbergi á Galaxy Pod Hostel að [...]í Reykjavík og stolið þaðan bakpoka, vegabréfi og kveikjuláslyklum af bifreiðinni [...] og í kjölfarið tekið bifreiðina heimildarlaust og ekið henni um ýmsar götur höfuðborgarsvæðisins, uns bifreiðinni var lagt við [...]Reykjavík.

Telst brot þetta varða við 1. mgr. 244. gr. og 1. mgr. 259. gr. almennra hegningarlaga nr. 19/1940.

3. Þjófnað með því að hafa, mánudaginn 21. júní 2021, í félagi við þekktan aðila, brotið hliðarrúðu á bifreiðinni [...], sem stóð á starfsmannastæði C við [..]Reykjavík og stolið úr bifreiðinni tösku sem innihélt átta veiðihjól í eigu D, kt. [...].

Telst brot þetta varða við 1. mgr. 244. gr. almennra hegningarlaga nr. 19/1940.

4. Umferðarlagabrot með því að hafa, fimmtudaginn 8. júlí 2021, ekið bifhjólinu [...]sviptur ökurétti og óhæfur til stjórna því örugglega vegna áhrifa ávana- og fíkniefna og slævandi lyfja (í blóði mældist amfetamín 270 ng/ml, klónazepam 8,0 ng/ml og metýlfenidat 11 ng/ml) norður Nóatún í Reykjavík, gegn rauðu umferðarljósi og ekki sinnt stöðvunarmerkjum lögreglu sem gefin voru með ljós- og hljóðmerkjum heldur ekið áfram vestur Laugaveg að Katrínartúni, þaðan inn bifreiðastæði við Þjóðskjalasafnið og áfram inn Ásholt í Reykjavík, þar sem vegfarendur þurftu að víkja frá en ákærði hélt för sinni áfram að Skipholti, uns hann stöðvaði aksturinn við [...] í Reykjavík.

Telst brot þetta varða við 1. mgr. 7. gr., 6. mgr. 7. gr., 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

5. Umferðarlagabrot og nytjastuld með því að hafa, sunnudaginn 17. október 2021, tekið bifreiðina [...] heimildarlaus tog ekið henni sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 965 ng/ml og klónazepam 15 ng/ml) um [...]Kópavogi, við [...], þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 1. mgr. 259. gr. almennra hegningarlaga nr. 19/1940.

6. Þjófnað en til vara hylmingu með því að hafa, mánudaginn 29. nóvember 2021, í félagi við þekktan aðila farið inn í íbúðarhús að [...]í Reykjavík og stolið þaðan Samsung farsíma, 66° norður jakka og húslyklum allt að óþekktu verðmæti en Samsung farsíminn og 66° norður jakkinn fundust í fórum ákærða er höfð voru afskipti af honum vegna ákæruliðar nr. 7.

Telst brot þetta varða við 1. mgr. 244. gr. almennra hegningarlaga nr. 19/1940 en til vara við 1. mgr. 254. gr. sömu laga.

7. Þjófnað með því að hafa, mánudaginn 29. nóvember 2021, í félagi við þekktan aðila farið inn í húsbifreið sem stóð við [...] Reykjavík og stolið þaðan úlpu, skóm og buxum í eigu E, kt. [...]og F, kt. [...].

Telst brot þetta varða við 1. mgr. 244. gr. almennra hegningarlaga nr. 19/1940.

8. Nytjastuld með því að hafa, laugardaginn 1. janúar 2022, tekið bifreiðina [...]heimildarlaust og ekið henni um [...]Reykjavík, uns bifreiðinni var ekið inn í runna og í hún skilin eftir við hús nr. 2.

Telst brot þetta varða við 1. mgr. 259. gr. almennra hegningarlaga nr. 19/1940.

9. Þjófnað og nytjastuld með því að hafa, þriðjudaginn 15. febrúar 2022, tekið bifreiðina [...]heimildarlaust við [...]Reykjavík og ekið henni um [...]í Reykjavík, við hús nr. 1, þar sem lögregla hafði afskipti af ákærða og stolið úr bifreiðinni tösku sem innihélt debet- og kreditkort, Iphone 8 farsíma, ökuskírteini, snyrtivörur, reiðufé og Nike íþróttaskó samtals að verðmæti kr. 174.139.

Telst brot þetta varða við 1. mgr. 244. gr. og 1. mgr. 259. gr. almennra hegningarlaga nr. 19/1940.

10. Umferðarlagabrot með því að hafa, þriðjudaginn 15. febrúar 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 390 ng/ml og klónazepam 16 ng/ml) um [...] Reykjavík, við [...], þar sem lögregla hafði afskipti af ákærða.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Einkaréttarkrafa:

V egna ákæruliðar 9, gerir A, kt. [...]þá kröfu að ákærði verði dæmdur til að greiða henni skaðabætur samtals að fjárhæð kr. 174.139, auk vaxta samkvæmt 1. mgr. 8. gr. laga um vexti og verðtryggingunr. 38/2001, frá þeim degi er hið bótaskylda atvik átti sér stað, eða hinn 15. febrúar 2022, og þar til mánuður er liðinn frá birtingu kröfunnar, en síðan dráttarvexti samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.“

Þann 8. nóvember 2022 gaf lögreglustjórinn á höfuðborgarsvæðinu út aðra ákæru á hendur ákærða fyrir eftirtalin brot:

1. Þjófnað með því að hafa, miðvikudaginn 4. maí 2022, í félagi við þekktan aðila, farið inn í íbúðarhús að [...] í Reykjavík og stolið þaðan barnavagni, ljósakrónu, veggfóðri, kveikjuláslyklum af bifreið og Adidas strigaskóm, allt að óþekktu verðmæti.

M: 007-2022-22231

Telst brot þetta varða við 1. mgr. 244. gr. almennra hegningarlaga nr. 19/1940.

2. Þjófnað með því að hafa, fimmtudaginn 5. maí 2022, farið inn í [...]Reykjavík og stolið þaðan rafhlaupahjóli af gerðinni Xiaomi Mi M365 að verðmæti kr. 45.000.

M: 007-2022-24878

Telst brot þetta varða við 1. mgr. 244. gr. almennra hegningarlaga nr. 19/1940.

3. Umferðar- og fíkniefnalagabrot með því að hafa, fimmtudaginn 2. júní 2022, ekið bifreiðinni [...]svipur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 555 ng/ml og klónazepam 25 ng/ml) um [...] Reykjavík, við [...], þar sem lögregla stöðvaði aksturinn og haft í vörslum sínum 1,90 gaf amfetamíni og tvö stykki af ritalin uno, sem lögregla fann við öryggisleit á ákærða.

M: 007-2022-28587

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

4. Eignaspjöll með því að hafa, á tímabilinu 19. - 20. ágúst 2022, brotið rúðu á bifreiðinni [...], þar sem hún stóð á bifreiðastæði við [...]Reykjavík.

M: 007-2022-44631

Telst brot þetta varða við 1. mgr. 257. gr. almennra hegningarlaga nr. 19/1940.

5. Þjófnað með því að hafa, föstudaginn 20. ágúst 2022, farið inn í bílskúr að [...] Kópavogi, og stolið þaðan bifhjóli af gerðinni KTM 350 EXC að óþekktu verðmæti.

M: 007-2022-44607

Telst brot þetta varða við 1. mgr. 244. gr. almennra hegningarlaga nr. 19/1940.

6. Þjófnað með því að hafa, föstudaginn 20. ágúst 2022, stolið rafhlaupahjóli af gerðinni Enox L5 að verðmæti kr. 40.000, þar sem það stóð fyrir utan Yrsufell 15 í Reykjavík.

M: 007-2022-4 4642

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.“

Málin voru sameinuð og eftirleiðis rekin undir málsnúmeri þessu.

Ákærði krefst vægustu refsingar sem lög leyfa og hæfilegrar málsvarnarþóknunar til handa verjanda.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur árið [...]. Frá því að hann náði 18 ára aldri hefur hann hlotið fimm refsidóma. Þann hlaut hann fyrsta [...] 2019, þar sem honum var gert að sæta fangelsi í 8 mánuði, skilorðsbundið til þriggja ára, og hann sviptur ökurétti í þrjú ár fyrir margvísleg brot gegn almennum hegningarlögum, umferðar-, fíkniefna-, tolla- og vopnalögum. Þá var hann dæmdur í 10 mánaða fangelsi, þar af 7 mánuði skilorðsbundið, með dómi [...]2019 fyrir brot gegn 259. gr. laga nr. 19/1940, þar sem skilorðsdómur frá [...]2019 vardæmdur upp. Ákærða var gert að sæta fangelsi í 12 mánuði með dómi [...]2019 fyrir margvísleg brot gegn almennum hegningarlögum, umferðar-, fíkniefna- og vopnalögum. Loks var ákærða gert að sæta fangelsi í fjóra mánuði með dómi [...] 2020 fyrir brot gegn almennum hegningarlögum og umferðarlögum. Þann 30. október 2020 var ákærða veitt reynslulausn í tvö ár af eftirstöðvum refsingar framangreindra dóma, sem voru alls 103 dagar, en hann lauk afplánun þeirra eftirstöðva að fullu þann 27. febrúar 2021, samkvæmt fyrirliggjandi sakavottorði. Að síðustu var ákærða gert að sæta 7 mánaða fangelsi þann [...] 2022 fyrir vopnalagabrot, umferðarlagabrot, nytjastuld og gripdeild.

Brot samkvæmt ákæru lögreglustjórans á höfuðborgarsvæðinu frá 28. júní 2022 eru öll framin fyrir uppkvaðningu dóms [...] 2022 og verður ákærða dæmdur hegningarauki vegna þeirra brota, sbr. 78. gr. almennra hegningarlaga nr. 19/1940. Brot ákærða samkvæmt ákæru lögreglustjórans á höfuðborgarsvæðinu frá 8. nóvember 2022 eru hins vegar öll framin eftir að framangreindur dómur féll.

Samkvæmt þessu liggur fyrir að brot ákærða, sem eru neyslutengd, hafa verið nær samfelld um langt skeið og eru að hluta til ítrekuð auðgunarbrot í skilningi 255. gr. almennra hegningarlaga. Þá er hluti brotanna sem hann er sakfelldur fyrir framinn í félagi við annan aðila. Leiðir framangreint til refsiþyngingar.

Til málsbóta horfir að ákærði hefur játað brot sín greiðlega og viðurkennt bótaskyldu sína vegna einkaréttarkröfu í 9. tl. ákæru frá 28. júní 2022. Þá var verðmæti þýfis ekki mikið og komst til skila að hluta til. Ákærði talaði sínu máli fyrir dóminum og kvaðst iðrast brota sinna og hafa einlægan vilja til að hætta fíkniefnaneyslu og snúa af afbrotabraut. Kvaðst hann vilja leita allra leiða til þess að fá aðstoð til þess í yfirstandandi afplánun. Þykir hæfileg refsing hans með vísan til framangreinds og 4., 5., 6. og 8. t 1. 1. mgr. 70. gr., 2. mgr. 70. gr. og að auki 77. gr. og 78. gr. hegningarlaga vera níumánaða fangelsi.

Með vísan til lagaákvæða í ákæru er ævilöng ökuréttarsvipting ákærða áréttuð frá birtingu dómsins að telja.

Ákærði hefur, eins og áður greinir, viðurkennt bótaskyldu sína gagnvart brotaþola samkvæmt einkaréttarkröfu í 9. tl. ákæru frá 28. júní 2022. Í tilkynningu brotaþola um brot ákærða kemur fram að hún hafi verið með tösku, síma, lykla, veski og kort. Ákærða var kynnt framangreint í skýrslu hjá lögreglu. Í bótakröfu brotaþola er getið um fleiri hluti sem hurfu úr bíl hennar og rúðutjón á bifreiðinni. Ekkert liggur fyrir í málinu um að rúðutjón á bifreið verði rakið til ákærða og verður þeirri kröfu vísað frá. Fallist verður á bætur vegna farsíma og endurnýjunar ökuskírteinis, enda stutt gögnum, en kröfu um bætur vegna annars tjóns er vísað frá. Samtals ber ákærða að greiða brotaþola 134.900 krónur og ber fjárhæðin vexti eins og í dómsorði greinir.

Ákærða ber að greiða allan sakarkostnað, þar með talin málsvarnarþóknun verjanda síns, Þ-kk-ef Þ-kk-ef lögmanns, m. a. vegna vinnu hans á rannsóknarstigi,1.054.620 krónur og 823.350 krónur í annan sakarkostnað. Við ákvörðun þóknunar er höfð hliðsjón af tímaskýrslu verjandans, umfangi málsinsog reglum Dómstólasýslunnar nr. 1/2023.

S-kvk-nf H-kvk-nf héraðsdómari kveður upp dóm þennan.

DÓMSORÐ:

Ákærði, B-kk-nf M-kk-nf I-kk-nf, sæti fangelsi í níu mánuði.

Áréttuð er ævilöng svipting ökuréttar ákærða frá birtingu dómsins að telja.

Ákærði greiði A 134.900 krónur auk vaxta samkvæmt 8. gr. vaxtalaga nr. 38/2001 frá 15. febrúar 2022 til 3. júlí 2022, en með dráttarvöxtum frá þeim degi samkvæmt 1. mgr. 6. gr. til greiðsludags.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 1.054.620 krónur, og 823.350 krónur í annan sakarkostnað.

S-kvk-nf H-kvk-nf